අඛණ්ඩව විදුලිය සැපයිම සඳහා විශේෂ බලය සහිත බලශක්ති සැපයුම් කමිටුවක් පත්කිරීමට විදුලිබල හා බලශක්ති අමාත්‍යාංශය පියවර ගෙන ඇත.එම කමිටුවේ ප්‍රධානියා ලෙස විදුලිබල හා බලශක්ති අමාත්‍යංශයේ අතිරේක ලේකම් ලංකා විදුලිබල මණ්ඩලයේ හිටපු සභාපති තිස්ස හේරත් මහතා පත් කර ඇත.ජල විදුලි බලාගාර ආශ්‍රිත ප්‍රදේශවලට වැසි නොලැබීම හේතුවෙන් ජලවිදුලි උත්පාදනය අඩුවීමක් සිදුව ඇති බවත්, විදුලි කප්පාදුවකින් තොරව විදුලිය ලබා දීමට අනෙක් බලාගාර මඟින් නිපදවන විදුලිය ප්‍රමාණවත් බවත්, විදුලිබල අමාත්‍යාංශය පවසයි.මේ තත්ත්වය හේතුවෙන් රාත්‍රී 6.30 සිට රාත්‍රී 9.30 දක්වා විදුලිය පරිභෝජනය ඉතා අරපිරිමැස්මෙන් සිදු කරන ලෙස ලංකා විදුලි බල මණ්ඩලය ජනතාවගෙන් ඉල්ලා සිටී..